Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 683

2. A nevelt gyermek számára, annak meglévő képességeihez igazodóan biztosítja a gondozás, nevelés feltételeit, a fejlődéséhez szükséges családi szocializációs színteret A nevelőszülő legyen képes: — biztosítani a nevelt gyermek részére saját háztartásában azt a személyi, fizikai és érzelmi biztonságot nyújtó, nyugodt családi otthont, amelyben lehetőség van a gyermek korának megfelelő tevékenységekre, a játékra, tanulásra, pihenésre, — biztosítani az életkornak és évszakoknak megfelelő ruházatot és az egészséges fejlődéshez szükséges táplálékot, — megteremteni a szükséges feltételeket az élettani szükségletek kielégítéséhez és a rendszeres életvitel megvalósításához, 2001/149. szám — ellátni a gyermek életkorához, egészségi állapotához kapcsolódó gondozási feladatokat, kielégíteni speciális gondozási szükségleteket, — a nála elhelyezett beilleszkedési, magatartási vagy tanulási zavarokkal küzdő, szenvedélybeteg, illetve egyéb körülmények miatt sajátos ellátást igénylő gyermek számára — az adott probléma szakértőjével együttműködve és irányításával — kiegyensúlyozott nevelést biztosítani, a családjába történő visszakerülést elősegíteni, — biztosítani az egészségügyi ellátáshoz és a speciális szükségletű gyermekek szakszerű ellátáshoz való hozzájutásának feltételeit, — biztosítani a gyermek kötelező oktatásban való részvételét megalapozni és fejleszteni a gyermek tanulási, önművelési, művelődési szokásait és törekvéseit, — felismerni és fejleszteni a gyermekben rejlő képességeket és tehetséget, valamint belátni az érzelmi élet zavaraiból, a fogyatékosságból, illetve a fejlődési lemaradásból származó hátrányokat, — megismerni a nevelt gyermek múltjából és speciális helyzetéből fakadó szükségleteit és nevelési módszereit ehhez alakítani, — meghitt érzelmi kapcsolat kialakítására törekedni anélkül, hogy sajátjának tekintené a gyermeket, — a gyermek egészségi, tanulási, viselkedési problémáinak észlelése esetén kompetenciahatárainak betartása mellett, ezek megoldására törekedni, illetve a szakszerű ellátáshoz jutását biztosítani, — felismerni a gyermek különleges képességét, érdeklődését és támogatni hobbyjában, — felismerni a gyermek lelkiállapotának változását, annak lehetséges okait, pszichés igényeit és szükségleteit, — szembenézni a nevelt gyermek számos kimondott és ki nem mondott gondjával, súlyos helyzetet okozó provokációival, agressziójával vagy levertségével, szomorúságával.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes